ติดใจอสังหาฯตปท. MFCเป้า1ปีได้10%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — เอ็มเอฟซีติดใจออก IREITs ซีรีส์ 2 ลงทุนอสังหาฯ ทั่วโลก ตั้งเป้ากำไร 10% ใน 1 ปี 
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี (MFC) เปิดเผยว่า เตรียมเปิดขายกองทุนเปิดเอ็มเอฟซี อินเตอร์เนชั่นแนล เรียลเอสเตท 10 ซีรีส์ 2 (IREITs 10S2) เน้นการลงทุนอสังหาริมทรัพย์ต่างประเทศ โดยลงทุนในหน่วยลงทุนของกองทุนรวมอสังหาริมทรัพย์ และตราสารของกองทุนอสังหาริมทรัพย์ ภายใต้อุตสาหกรรมอสังหาริมทรัพย์ Real Estate Investment Trusts (REITs) รวมถึงหุ้นกลุ่มอุตสาหกรรมอสังหาริมทรัพย์ทั่วโลก โดยตั้งเป้าหมายสร้างผลตอบแทน 10% ภายใน 1 ปี
“สถานการณ์ตลาดอสังหาริมทรัพย์ในต่างประเทศในช่วง 1 ปีที่ผ่านมา ฟื้นตัวขึ้นมาก โดยกลุ่ม REITs ทั่วโลกปรับขึ้นกว่า 20% โดยแถบทวีปอเมริกาปรับเพิ่มขึ้นประมาณ 30% และใน 12 ปีข้างหน้ายังอยู่ในทิศทางขาขึ้น เนื่องจากในช่วงวิกฤตซับไพรม์ ราคาอสังหาริมทรัพย์ปรับลดลงไปถึง 70% และการฟื้นตัวของเศรษฐกิจโลกจะเป็นแรงสนับสนุนให้กลุ่มธุรกิจอสังหาริมทรัพย์เติบโตได้ จึงเป็นจังหวะดีที่จะเข้าลงทุน” นายศุภกร กล่าว 
ก่อนหน้านี้ บลจ.เอ็มเอฟซี ออกกองทุนเปิด IREITs 10 ซึ่งสามารถสร้างผลตอบแทนได้ 12.28% เกินเป้าหมายที่ตั้งไว้ ภายในเวลา 10 เดือน 11 วัน